Source: http://www.vinatorul.ro/public/forum/viewtopic.php?f=30&t=3063
Timestamp: 2016-12-07 20:10:18+00:00

Document:
vinatorul.ro • Vezi subiect - Constituirea unei asociatii de vanatoare private
Acum este 07 Dec 2016, 22:10 HomeLinkuri utilePublicitateContact Totul despre vânătoare Arme şi muniţii Câini de vânătoare Atlas cinegetic La gura sobei Reţete culinare vânătoreşti Vânători din alte epoci Vinatoare si pescuit in Romania
Căutare avansată Prima pagină ‹ Etica vanatoreasca si legi, scrise si nescrise ‹ Etica si legi nescrise
Constituirea unei asociatii de vanatoare private
Sectiune dedicata normelor de etica vanatoreasca , scrise si nescrise , comentarii , gesturi etic regretabile , relatari , obiceiuri vechi , etc	Moderator: MAsterD	Scrie un răspuns
35 mesaje	• Pagina 1 din 2 • 1, 2	Constituirea unei asociatii de vanatoare private
de sorin flutur pe 09 Aug 2007, 12:26 Specialistii sunt rugati sa ne sprijine cu un model de statut, demersuri, etc....ca sa ne constituim ca asociatii private, independente, sau cum vreti sa le ziceti
sorin flutur	Veteran
Mesaje: 3419Membru din: 05 Iun 2006, 19:48Locaţie: Arad	YIM	Sus
de Keiler pe 09 Aug 2007, 12:56 Sa mai zica cineva ca ardelenii se misca incet Spor la treaba Sorine!
Keiler	Veteran
Mesaje: 465Membru din: 06 Iun 2007, 10:44Locaţie: Brasov
de paulvm pe 09 Aug 2007, 14:23 1.Rezervare de denumire la Min.Justitiei.
2.Statut:e pe site-ul agvps.ro model de statut care trebuie doar completat+autentificare/data certa.
3.Varsarea patrimoniului minim de 2xsalariul minim-parca.
4.contract pe sediu comodat/inchiriere
5.copii C.I. ale asociatilor-minim 3 pers.
6.Proces verbal de constituire cu imputernicirea unui asociat de a reprezenta asociatia la constituire.(asta se face odata cu statutul) 7.Nu mai stiu exact daca mai e nevoie de cazierele asociatilor sau declaratii pe pr.raspundere ca nu au antecedente penale.
Dupa obtinerea rezervarii denumirii intr-o saptaman - doua ai asociatia.
P.S. Mai greu o safie dupa cu autorizarile-licente,obtinere fond,etc.
PS 2:Eh,am o bere pt consultatie? paulvm	Membru important
Mesaje: 163Membru din: 25 Apr 2007, 13:14
de Johny Wolf pe 09 Aug 2007, 15:39 Durerea mare insa, daca cu hartoagele o mai rezolvi, gasirea unii fond de vinatoare, mai ales unul care sa aiba cat de cat ceva vinat pe el sau conditii bune pentru dezvoltarea lui pe viitor, e foarte greu. Mai este si partea de suprafata fondului si numar de vinatori care pot cotiza. Eu am gasit odtata niste anunturi dar era la timpul trecut deja se terminase licitatia. Sau poate am cautat eu prea tarziu. . Stie cineva ce fonduri sunt scoase momentan la licitatie?
Mult succes Sorine.
Johny Wolf	Veteran
Mesaje: 480Membru din: 29 Noi 2005, 12:14Locaţie: Iasi	YIM	Sus
de paulvm pe 09 Aug 2007, 15:43 A propos de nr. de vanatori admis pe un fond-mai mic sau mai mare.Este el conditie de valabilitate a contractului de gestiune a fondului?
paulvm	Membru important
de sorin flutur pe 09 Aug 2007, 22:25 dau berea ...eu ma gandesc la fondul grupei care este pe teritoriul comunei...pe cand expira contractul cu ajvps....si daca vor sa-l ia alti din afara...dezgrop pustile lu bunicu paul, unde ai vazut modelul de statut ca nu il gasesc
de jon2004 pe 09 Aug 2007, 23:17 statut cadru.nu stiu cat mai este de actualitate !
http://www.agvps.ro/statut_agvps.php
jon2004	Veteran
Mesaje: 1608Membru din: 19 Aug 2004, 12:04Locaţie: BARLAD,VASLUI	YIM	Sus
de Frantz pe 09 Aug 2007, 23:26 Sorine, dezgroapa pustile lui bunicu, vin si eu cu furca!
Mai mult chiar, sparg purcelusul-pusculitza si va ajut cu ceva parale ca sa-l luati sa nu-l castige altii. Dupa aia, eu vin la o vanatoare o data pe an, dupa aia ne pilim si am plecat Nu de alta dar cu ai mei de-acasa nu cred ca voi putea face asa ceva, sunt niste zapaciti. Nu-s in stare de nimic, AGVPS-ul ii mananca.
Vorbesc serios. Daca nu pot s-o fac cu ai mei, am s-o fac cu altii. Asta am visat toata viata. Mai veniti si voi pe-aici sa va plimb cu pick-upul, ca i-am zis la contabila aseara ca vreau pick-up. Si o zis: "Bine ma, acuma-ti trebe pi cap?! Ca acu cativa ani, in Romania, cand te-am luat n-aveai nici pi cur!" Frantz	Membru important
Mesaje: 163Membru din: 31 Ian 2007, 17:25Locaţie: Florida
de sorin flutur pe 09 Aug 2007, 23:38 jon2004 scrie:statut cadru.nu stiu cat mai este de actualitate !http://www.agvps.ro/statut_agvps.php
nu statutul de la CAP...chiar ma speriam ca au pus astia un model de statut ca sa ne ajute sa ne despartim de ei multam oricum Jon...voi moldovenii sunteti baieti fain...inca mai credeti in salvarea prin dragoste....numai ca altii e curve cum zice Lorand Francisc...tu crezi ca ai mei sunt mai japonezi?...da incerc sa-i prostesc spre binele lor doar n-o fi prost taranul sa plateasca tarifele romsilva cand gliganul vine la porumb in gradina lui sorin flutur	Veteran
de jon2004 pe 09 Aug 2007, 23:38 Frantz scrie:....Mai veniti si voi pe-aici sa va plimb cu pick-upul, ca i-am zis la contabila aseara ca vreau pick-up. Si o zis: "Bine ma, acuma-ti trebe pi cap?! Ca acu cativa ani, in Romania, cand te-am luat n-aveai nici pi cur!" Buna asta ! I cam moldoviniasca , dar triec cu vederea di data asta ! jon2004	Veteran
de Keiler pe 10 Aug 2007, 07:52 In timp ce noi stam la discutii, altii au fonduri de ani de zile, iar unor comune (composesorate) le sticlesc deja ochii la unele fonduri, bineinteles si sub obladuirea unor "specialisti"din vechile structuri. Legea le permite deja.
de Ghinda pe 10 Aug 2007, 08:15 Sorine vezi ca dupa ce faci asociatia, in trei luni de zile de la infiintare, daca nu isi indeplineste scopul se autodesfiinteaza.
Mesaje: 5663Membru din: 14 Dec 2006, 22:35Locaţie: Bucuresti
de Ghinda pe 10 Aug 2007, 08:15 Vedeti ca este ceva de scos la licitatie, am auzit o barfa in targ.
de the_mav pe 10 Aug 2007, 08:26 Ghinda scrie:Sorine vezi ca dupa ce faci asociatia, in trei luni de zile de la infiintare, daca nu isi indeplineste scopul se autodesfiinteaza.
daca nu se schimba iar scopul ei in aceste prime 3 luni !!! (eu parca asa stiam).
-------------------------------------Holland and Holland - pure art...
the_mav	Veteran
Mesaje: 2613Membru din: 27 Sep 2005, 10:19Locaţie: Oltenia, Muntenia si partial Moldova	YIM	Sus
de Ghinda pe 10 Aug 2007, 08:30 Din cate imi mai aduc aminte era cu indeplinirea scopului, dar nu te impiedica nimeni ca pe langa vantoare sa nu ai prinse actiuni ecologice, plimbat copiii in natura etc. si se face scopul si sta pe stand-by asociatia.
de adrian_ppp pe 10 Aug 2007, 08:57 Flutur ai luat la lotto ?
Esti pe mana cu Greier si vreti sa luati un fond?
Mesaje: 2260Membru din: 04 Oct 2006, 11:47Locaţie: Bucuresti	Site web	Sus
de sorin flutur pe 11 Aug 2007, 12:14 ...sssssst!
de petrica pe 11 Aug 2007, 20:54 ...din pacate astia de la mine nu ai asemenea initiative.iar eu sunt mic si neajutorat...si totusi imi doresc sa se desfiinteze colectivul asta din care fac parte deocamdata.
...circula zvonuri ca unchiu Tiriac cu nenea Sturza vor sa isi impinga fondul pana peste noi. Sper ca vreunul sa se miste mai repede si aici..
PS. dau ponturi pretioase petrica	Sus
de Keiler pe 11 Aug 2007, 22:17 Petrica, daca "unchiu" si cu "nenea" vor sa se extinda, cheama-ne! Cu pustile! Suntem frati forumisti, ce dumnezeu! Keiler	Veteran
de puscasumarin pe 13 Aug 2007, 08:08 Asociatiile infiintate in vederea obtinerii dreptului de gestionare a fondurilor de vanatoare se constituie conform dreptului comun referitor la asociatii si fundatii:
http://www.cdep.ro/pls/legis/legis_pck. ... ?idt=65255
Pentru rezervarea denumirii:
http://www.just.ro/infcf544.php?idc=13
Ulterior obtinerii personalitatii juridice si in vederea participarii la licitatii sau in cazul atribuirii directe a dreptului de gestionare, asociatia de vanatoare trebuie sa obtina licenta de functionare:
http://vinatorul.ro/forum/viewtopic.php ... c&start=60
(nu stiu daca forma acestui ordin este cea finala, dar e dubioasa-rau).
Pentru intocmirea documentatiei (act constitutiv si statut de functionare) adresati-va unui "specialist". Dar nu uitati ca e plina tzara de asociatii si fundatii (aduceau masini din afara prin intermediul lor, ca sa nu plateasca taxe) asa ca nu-i mare lucru sa constitui o asociatie - dimpotriva. Mai ales in noile conditii, cand nu este cerut avizul ministerului de resort (sau al AGVPS).
Se poate prelua o asociatie deja infiintata.
puscasumarin	Veteran
Mesaje: 768Membru din: 13 Ian 2004, 09:28
de sorin flutur pe 13 Aug 2007, 12:13 Multumim puscasului...plateste Francisc...a zis ca sponsorizeaza lupta impotriva agvps si romsilva are cineva un model de statut si act constitutiv pt. asociatie de vanatoare?
scrie la lege ce trebuie sa cuprinda, dar sa urgentam procesul ca sa fim pregatiti in 2008 sau 2010 sorin flutur	Veteran
de puscasumarin pe 13 Aug 2007, 12:42 Daca vrei mura'n gura, m-oi incorda o tzara si oi posta si asa ceva:
Act constitutiv:
ASOCIAŢIEI 
Art. I. Subscrişii, 1. 2.. 3. 4. la Adunarea Generală Constituantă din data de ____________, ne exprimăm voinţa de a ne asocia în vederea constituirii ca subiect de drept a asociaţiei ce va avea denumirea de: _____________________. Denumirea a fost rezervată, la Ministerul de Justiţie  Direcţia pentru Servicii Juridice Conexe, sub nr. XXXX din data de________
Art. II. Asociaţia este înfiinţată în baza dreptului român de liberă asociere, conform Ordonanţei Guvernului numărul 26 din 2000, aprobată cu modificări prin Legea numărul 246 din 2005, cu modificările şi completările ulterioare si dispune de autoguvernare hotărâtă de fondatori şi de personalitate juridică obţinută odată cu înscrierea în Registrul Special al Asociaţiilor şi Fundaţiilor. Asociaţia este persoană juridică română de drept privat fără scop patrimonial. Asociaţia se constituie pe o durată nedeterminată. Asociaţia dobândeşte personalitate juridică de la data înscrierii ei în Registrul asociaţiilor şi fundaţiilor.
Art. III. Sediul asociaţiei este în _____________________________
Art.IV. Asociaţia _______________ îşi propune următoarele scopuri:
Art.V. Asociaţia se constituie pe durată nedeterminată.
Art.VI. Patrimoniul iniţial al Asociaţiei este în valoare de 1000 lei (unamieRON) constituit exclusiv din aporturile depuse în numerar ale prezenţilor membri fondatori care au constituit Asociaţia şi care a fost depus în contul Asociaţiei deschis la Banca __________ conform Chitanţei nr. XXXXXXXXXXXX din data de ______________
Art.VII. Asociaţia are următoarele organe de conducere, administrare si control:
1. Adunarea Generală, care reprezintă organul suprem de conducere al Asociaţiei, cu competenţă în stabilirea strategiei şi a obiectivelor generale ale Asociaţiei, în aprobarea bugetului de venituri si cheltuieli, alegerea si revocarea membrilor Consiliului Director, modificarea actelor constitutive si in orice alt domeniu potrivit legii şi Statutului Asociaţiei. Adunarea Generală cuprinde toţi membrii Asociaţiei iar, până la primirea de noi asociaţi, este compusă din totalitatea asociaţilor care semnează prezentul act constitutiv;
2. Consiliul Director este organul de conducere executiv al Asociaţiei care asigură punerea în executare a hotărârilor Adunării Generale.
Consiliul Director este format din trei membri iar componenţa nominală a sa, până la organizarea alegerilor conform Statutului Asociaţiei, este următoarea:
Preşedinte: Vicepreşedinte: Secretar: 3. Controlul financiar intern al Asociaţiei este asigurat de cenzorul Art. VIII. Asociaţia îl mandatează pe domnul _________________________________preşedintele ales al acesteia, pentru a reprezenta Asociaţia în faţa oricăror instituţii sau persoane, publice sau private, în scopul autentificării actului constitutiv şi a statutului Asociaţiei şi în vederea obţinerii de către Asociaţie a personalităţii juridice prin înscrierea sa în Registrul asociaţiilor şi fundaţiilor.
Art. IX. Asociaţii subsemnaţi, după citirea lui, aprobă în unanimitate statutul propus, care urmează a se autentifica (optional, semnaturile certificate de avocat) alături de prezentul act constitutiv al asociaţiei.
Prezentul Act constitutiv conţine 2 (două) pagini şi a fost întocmit şi semnat astăzi,____________în cinci exemplare, care se vor autentifica (sau semnaturile se vor certifica de catre avocat)."
La scop trebuie scris ce scrie in legea vanatorii.
Statutul maine
de Ghinda pe 13 Aug 2007, 12:49 Dar nu pune statutul AGVPS ca buseste internetul. Coafeazal ca lumea sa fie de bun simt.
de sorin flutur pe 13 Aug 2007, 16:41 sa traiasca Domn' Notar....te punem staroste juridic al cuibului de lupta impotriva CAP-ului...staroste wildlife avem, silvic avem(asta-i sapa din interior)...cu turismul nu stiu pe cine sa desemnam...pe Mav sau pe Anca...sau poate pe Larisa sorin flutur	Veteran
de puscasumarin pe 14 Aug 2007, 07:25 Ar trebui sa stii, tovarashe meletzian-shaf, ca ... cuiburile alea erau mai clandestine Si patzanii erau mai discreti.
de Ghinda pe 14 Aug 2007, 07:58 Pe Sorinache poti sa il pui seful paznicilor Ghinda	Veteran
de puscasumarin pe 14 Aug 2007, 13:29 STATUTUL
ASOCIAŢIEI __________________________
Subscrişii, 1......14
în calitate de membri fondatori, ne exprimăm voinţa de asociere în vederea constituirii ca subiect de drept a Asociaţiei: ________________________, adoptând în acest scop prezentul :
Articolul 1. Denumirea şi sediul Asociaţiei.
Denumirea Asociaţiei: ___________________
Denumirea a fost rezervată la Ministerul de Justiţie  Direcţia pentru Servicii Juridice Conexe, sub nr. xxxxxx din data de___________
Pe cuprinsul întregului statut, Asociaţia ______________ va fi denumită Asociaţia.
Sediul asociaţiei este în ________________________. Articolul 2. Statutul juridic al Asociaţiei şi durata de funcţionare. 2.1. Asociaţia este înfiinţată în baza dreptului român de liberă asociere, conform Ordonanţei Guvernului numărul 26 din 2000, aprobată cu modificări prin Legea numărul 246 din 2005, cu modificările şi completările ulterioare si dispune de autoguvernare hotărâtă de fondatori şi de personalitate juridică obţinută odată cu înscrierea în Registrul Special al Asociaţiilor şi Fundaţiilor.
2.2. Asociaţia este persoană juridică română de drept privat fără scop patrimonial.
2.3. Asociaţia se constituie pe o durată nedeterminată. Asociaţia dobândeşte personalitate juridică de la data înscrierii ei în Registrul asociaţiilor şi fundaţiilor.
Articolul 3. Scopul Asociaţiei
Gestionarea durabila a vânatului şi exercitarea vânătorii recreativ-sportive.
Explicitarea scopului:
Gospodărirea durabilă a faunei de interes cinegetic din fondurile de vânătoare, realizată în baza contractelor de gestiune, pe riscul şi răspunderea proprie, pentru perioada de timp stabilită prin contractele de gestiune.
-Aici se mai poate lucra.-
Articolul 4. Funcţionarea si activităţile Asociaţiei
4.1. Funcţionarea Asociaţiei deserveşte obiectivele definite în Articolul 3, in baza metodelor şi regulilor acceptate de Adunarea Generală, în concordanţă cu normele de drept şi respectiv cu normele generale morale.
4.2. Activităţile Asociaţiei le desfăşoară membrii şi organele reprezentative alese, conform regulilor în vigoare.
4.3. În vederea realizării intereselor comune, Asociaţia va colabora cu alte organizaţii, care funcţionează conform normelor de drept, pentru obţinerea sprijinului în vederea realizării obiectivelor, exceptând organizaţiile exclusiv politice.
4.4. Elementele principale ale activităţii Asociaţiei:
a. Munca depusă pentru impunerea intereselor obiectivelor Asociaţiei
b. Desfăşurarea programelor _______________
c.Exercitarea vanatorii_________________
d. Indrumarea membrilor aspiranti la statutul de vanator_____________________
e. Intretinerea unui dialog permanent cu proprietarii de terenuri cuprinse in fondurile de vanatoare_______________
f. Recompensarea celor care ajuta la depistarea cazurilor de braconaj______________
4.5. Veniturile obţinute în cursul administrării Asociaţiei vor fi utilizate exclusiv pentru realizarea obiectivelor definite in prezentul Statut.
CALITATEA DE MEMBRU, DREPTURILE ŞI OBLIGAŢIILE MEMBRILOR
Articolul 5. Dobândirea calităţii de membru
Membrul Asociaţiei poate fi orice persoană fizică majoră, care îndeplineşte cumulativ următoarele condiţii:
a. acceptă Statutul Asociaţiei;
b. îşi asumă obligaţiile ce decurg din calitatea de membru.
c. detine calitatea de vanator permanent in Romania.
NU pot fi membri ai asociatiei aceia care exercita vanatoarea ca profesiune.
Articolul 6. Admiterea membrilor
6.1. Candidatul care solicită intrarea în Asociaţie trebuie să dispună de declaraţiile de recomandare şi de susţinere a cel puţin doi membri fondatori ai Asociaţiei şi de formularul completat personal, conform modelului aprobat de Consiliul director.
6.2. Cererea de admitere a celor înscrişi pentru a fi membri, va fi prezentată Consiliului director de către Secretarul Asociaţiei, Consiliu director care va lua o hotărâre asupra admiterii sau respingerii cererii. Consiliul director va comunica la următoarea Adunare Generală informaţiile legate de admiterea noilor membri.
Articolul 7. Încetarea calităţii de membru
7.1. Calitatea de membru încetează, în caz de:
a. excludere
b. demisie
c. decesul membrului
d. în cazul dizolvării Asociaţiei.
7.2. Consiliul director poate exclude un membru, dacă:
a. acesta periclitează prin activitatea sa obiectivele şi activităţile Asociaţiei, contrar somaţiei scrise a Preşedinţiei şi după expirarea termenului menţionat în somaţie, SAU b. acesta nu-şi rezolvă problemele legate de sumele reprezentând restanţele cotizaţiei anuale, contrar somaţiei scrise a Preşedinţiei şi după expirarea termenului menţionat în somaţie.
7.3. Consiliul director ia hotărârea asupra excluderii membrului cu majoritatea simplă a membrilor prezenţi; hotărârea motivată este comunicată membrului exclus în termen de maximum 5 zile de la data adoptării.
7.4. Sub sancţiunea decăderii din drept, membrul exclus poate face contestaţie la Adunarea Generală împotriva hotărârii Consiliului director privind excluderea, pe care o va trimite pe adresa Asociaţiei în termen de maximum 30 zile de la data primirii. Adunarea Generală va hotărî prin vot secret, la prima şedinţă ordinară sau extraordinară, admiterea sau respingerea contestaţiei. Până la momentul adoptării hotărârii Adunării Generale, membrul care a depus contestaţie îşi păstrează calitatea de membru.
7.5. Intenţia membrului Asociaţiei de a demisiona trebuie comunicată în scris şi este adresată Consiliului director. Demisia se consideră efectivă cel mai devreme din momentul primirii ei de către Consiliul director. Demisia membrului nu îl scuteşte pe acesta de executarea tuturor obligaţiilor restante.
Articolul 8. Drepturile membrilor
Membrii Asociaţiei au dreptul la:
a. a lua parte la activităţile Asociaţiei, cu respectarea hotărârilor, reglementărilor şi normelor de drept aferente.
b. a participa la Adunările Generale, respectiv a depune propuneri
c. în lipsa unor motive de excludere, de a ocupa orice funcţie în Asociaţie
d. de a depune contestaţie împotriva oricăror hotărâri a Asociaţiei  în termen de maximum 30 de zile, calculate de la luarea la cunoştinţă
e. de a inspecta arhiva şi documentele Asociaţiei
f. de a avea acces la facilităţile Asociatiei
g. de a folosi instrumentele Asociaţiei, conform normelor aferente
h. de a vota şi de a fi ales în funcţii.
Articolul 9. Obligaţiile membrilor
9.1. membrii Asociaţiei au obligaţia de a respecta cele înscrise in Statutul Asociaţiei şi orice alte norme interne
9.2. membrii Asociaţiei au obligaţia de a susţine şi ajuta activ Asociaţia conform capacităţilor lor.
9.3. Membrul este obligat să achite cotizaţia, cuantumul căruia va fi hotărât în Adunarea Generală a Asociaţiei. Cotizaţia trebuie achitată anual, integral, cel târziu până la XXXXXXXXX
9.4. Obligaţiile membrilor sunt de a proteja averea comună a Asociaţiei şi a participa la majorarea acesteia
9.5. Fiecare membru este obligat sa păstreze reputaţia Asociaţiei, respectiv să o întărească prin comportamentul său.
c. Cenzorul;
Articolul 10. Adunarea Generală
Organul suprem al Asociaţiei este Adunarea Generală, constând din totalitatea membrilor
10.1. Adunarea Generală ordinară va fi convocată de cel puţin de două ori pe an.
10.2. Adunarea Generală extraordinară poate fi convocată, în cazul în care situaţiile o impun:
a. în baza hotărârii Consiliului director;
b. la propunerea Cenzorului;
c. la cererea a cel puţin o treime din numărul total al membrilor, adresată Consiliului director.
10.3. Adunarea Generală ordinară sau extraordinară va fi convocată de către Consiliul director Asociaţiei prin invitaţii scrise care conţin locul, data convocării şi data celei de-a doua convocări în cazul lipsei de cvorum a primei adunări, respectiv ordinea de zi a Adunării, astfel încât membrii să primească invitaţia înainte cu cel puţin 8 zile de data Adunării Generale.
10.4. Adunarea Generală va fi condusă de către Preşedintele în funcţie.
10.5. La Adunarea Generală va fi întocmit procesul verbal, care va fi semnat de către Preşedinte (în lipsa acestuia de vicepreşedintele care conduce lucrările) şi Secretar.
10.6. Adunarea Generală va fi statutar constituită, dacă vor fi prezenţi cel puţin 50% + 1 din membrii acesteia; dacă la data hotărâtă numărul membrilor prezenţi nu întruneşte majoritatea, atunci se consideră convocată, de drept, cea de-a doua Adunare Generală. Adunarea Generală astfel convocată este legal constituită indiferent de numărul membrilor prezenţi. Pentru adoptarea hotărârilor este nevoie de majoritatea simplă a voturilor. Votul este deschis. La propunerea oricărui membru, Adunarea Generală poate hotărî prin vot secret în cazul alegerii reprezentanţilor, revocarea acestora, respectiv în cazul problemelor legate de drepturile personale.
10.7. Este nevoie de votul majoritar calificat a două treimi, la hotărârea următoarelor probleme:
a. la dispunerea dizolvării Asociaţiei
b. la revocarea Preşedintelui
10.8. În cadrul Adunării Generale, fiecare membru are un singur vot şi poate vota doar personal.
10.9. Data celei de-a doua convocări a Adunării Generale în cazul lipsei de cvorum a primei Adunări poate coincide cu data primei Adunări Generale.
Articolul 11. Atribuţiile Adunării Generale
11.1. Adunarea Generală poate hotărî in toate problemele Asociaţiei
11.2. Atribuţiile exclusive ale Adunării Generale cuprind:
a. Numirea, pe o perioadă de 2 ani, şi revocarea, a membrilor Consiliului director, a cenzorului, respectiv a delegaţiei care va reprezenta Asociaţia la diferitele forumuri, precum şi realegerea în funcţiile rămase libere în această perioadă.
b. Alegerea Comisiei de Arbitraj si Disciplina
c. Aprobarea proiectelor Asociaţiei, în cuprinsul căreia determinarea bugetelor anuale şi hotărârea asupra acceptării raportului bugetar.
d. Aprobarea raportului anual al Consiliului director şi al Cenzorului
e. Aprobarea şi modificarea Statutului şi a altor norme ale Asociaţiei
f. Va lua hotărâri în problemele care nu sunt cuprinse in cercul administrativ ordinar al Asociaţiei, precum şi în problemele care depăşesc limita de valoare de 50.000,00 lei, respectiv în problemele legate de averea comună, cu exceptia incheierii contractelor de gestiune, care vor fi negociate, licitate si incheiate de catre Presedinte sau de delegatul acestuia, ca urmare a hotararii Consiliului Director.
g. Stabilirea valoarei cotizaţiei anuale, respectiv reducerile referitoare la acestea.
h. Hotărăşte asocierea cu alte organizaţii sociale, precum şi pronunţarea dizolvării Asociaţiei.
Articolul 12. Consiliul director
12.1. Consiliul director, format din trei membri, funcţionează ca o organizaţie executivă, care ia hotărâri obligatorii, între cele două Adunări Generale. În sfera sa de activitate sunt cuprinse toate acele probleme care, conform Articolul 11.2, nu sunt cuprinse la atribuţiile exclusive ale Adunării Generale. Membrii Consiliului director sunt: preşedintele, vicepreşedintele şi secretarul.
12.2. Şedinţa consiliul director va fi condusă de preşedinte sau de către secretar. Consiliul director este obligată să dezbată toate acele probleme care vor fi notate în ordinea de zi, de către oricare membru al consiliului director. La şedinţa consiliului director trebuie întocmit un proces-verbal. În vederea validării procesului verbal, acesta va fi semnat de către 2 membri ai consiliului director.
12.3. Adunarea Generală poate revoca membrii Consiliului director, în cazul în care nu îşi satisfac obligaţiile în mod corespunzător. Revocarea este obligatorie, în cazul în care, oricare din membrii consiliului director va efectua activităţi contrare hotărârilor Adunării Generale. În cazul încetării calităţii de membru, va înceta automat şi funcţia sa aleasă.
12.4. Membrii Consiliului director pot dispune şi pot da indicaţii în problemele cuprinse în sfera lor de competenţă.
12.5. Obligaţiile Consiliului director:
a. Executarea hotărârilor luate în baza normelor de drept şi normelor interne, precum şi cele luate de Adunarea Generală.
b. Convocarea Adunării Generale
c. Dirijarea activităţilor Asociaţiei în perioada de timp dintre cele două Adunări Generale.
12.6. Consiliul director îşi va organiza şedinţele după necesităţi, dar cel puţin o dată pe lună. Consiliul director va lua hotărâri cu vot deschis şi majoritate simplă. În cazul în care va exista o egalitate de voturi, obiectul votului nu va fi considerat acceptat/votat.
12.7. La şedinţele Consiliului director pot participa, cu drept de consiliere, orice alt membru invitat.
8. Consiliul director este obligat să raporteze Adunării Generale anual, despre activităţile sale.
Articolul 13. Funcţionarea Consiliului director
a. Consiliul director este responsabil de funcţionarea legală şi conformă normelor de drept, a Asociaţiei
b. Consiliul director, în baza împuternicirii date de Adunarea Generală, va încheia contracte şi va da împuterniciri în numele Asociaţiei.
c. Va exercita dreptul de mandatare, astfel încât preşedintele va semna împreună cu un alt membru al Consiliului director şi va verifica activitatea contabilului angajat de către Asociaţie.
d. Va supraveghea executarea hotărârilor luate de Adunarea Generală.
e. Va organiza şi va dirija colaborările între Asociaţie şi alte organe.
f. Va ţine evidenţa administraţiei activităţilor Asociaţiei, pe care o va pune la dispoziţia celor care au dreptul de a o vedea.
g. Va hotărî, atunci când va considera necesar, schimbarea sediului social al Asociaţiei.
Articolul 14. Atribuţiile Preşedintelui.
Preşedintele Consiliului Director este şi Preşedintele Asociaţiei. El este responsabil de funcţionarea legală a Asociaţiei, precum şi de respectarea normelor de drept referitoare la asociaţii, respectiv a activităţii organelor de control intern. Atribuţii statutare:
a. Va îndruma activităţile Consiliului director, coordonează activităţile membrilor. Va avea grijă ca activitatea Consiliului director să fie în concordanţă cu hotărârile Adunării Generale.
b. În numele Consiliului director, va convoca Adunarea Generală.
c. Va supraveghea executarea, organizarea executării şi va verifica ducerea la îndeplinire a hotărârilor organelor de control, ale Consiliului director şi ale organelor alese.
d. Va reprezenta individual Asociaţia în relaţiile cu terţii
e. Va încheia contracte, în baza împuternicirii Adunării Generale, precum în cadrul normelor aferente, respectiv va da împuterniciri în numele Asociaţiei.
f.. Va conduce Adunarea Generală şi şedinţele Consiliului director
g. Va informa Adunarea Generală despre activităţile Consiliului director
h. Va dispune în toate acele probleme, care nu fac parte din atribuţiile Adunării Generale sau a altor funcţionari aleşi.
i. Va exercita drepturile de angajare asupra persoanelor angajate în Asociaţie
Articolul 15. Atribuţiile secretarului
Secretarul va asigura administrarea legală a Asociaţiei , va organiza activitatea Asociaţiei. În cadrul acesteia:
a. Va pregăti materialele Adunării Generale şi ale şedinţelor Consiliului director, va asigura comunicarea necesară acestora
b. Va organiza şi va avea grijă de conducerea exactă a evidenţei privind membrii.
c. Va pregăti cazurile privind admiterea membrilor şi le va înainta Consiliului director.
d. Pregăteşte şi va ţine evidenţa contractelor Asociaţiei.
e. Organizează, pregăteşte evenimentele Asociaţiei
f. Va îndeplini alte atribuţii date în sfera sa de competenţă de către Adunarea Generală sau Consiliul director.
Articolul 16. Cenzorul.
Adunarea Generală va alege Cenzorul, pe o perioadă de 2 ani. Acesta poate fi şi o persoană din afara Asociaţiei.
16.1. În realizarea competenţei sale, Cenzorul :
d. îndeplineşte orice alte atribuţii prevăzute în statut sau stabilite de Adunarea Generală.
16.2. Controlul financiar intern al Asociaţiei, până la prima adunare generală extraordinară a asociaţiei, este asigurat de cenzorul _____________ (in cazul in care asociatia are mai mult de 15 membri, cenzorul trebuie sa fie expert contabil autorizat).
ANGAJAŢII ASOCIAŢIEI
Articolul 17. Drepturile angajatorului
17.1. Pentru îndeplinirea sarcinilor, Asociaţia poate angaja personal
Drepturile angajatorului vor fi exercitate de către preşedintele Consiliului director.
17.2. Condiţiile de muncă ale angajaţilor vor fi stabilite de către angajator, în concordanţă cu normele de drept în vigoare.
PATRIMONIUL ASOCIAŢIEI ŞI RESURSELE DE VENIT
Articolul 18. Patrimoniul iniţial al Asociaţiei. Patrimoniul iniţial al Asociaţiei este în valoare de 1.000 lei (unamieRON), constituit exclusiv din aporturile depuse în numerar ale prezenţilor membri fondatori care au constituit Asociaţia şi care a fost depus în contul Asociaţiei deschis la Banca ____________
18.1. Activele Asociaţiei ( mobile si imobile) pot fi dobândite, înstrăinate şi utilizate conform normelor de drept în vigoare, în baza hotărârilor Adunării Generale, cu rezervele arătate în Statut.
18.2. Protejarea şi mărirea patrimoniului Asociaţiei este obligaţia şi sarcina fiecărui membru.
18.3. Membrul este obligat să achite Asociaţiei despăgubiri pentru daunele imputabile lui, în termen de 30 de zile.
18.4. Calitatea de membru este incompatibilă cu comportamentul dăunător intenţionat al membrului, motiv pentru care acesta este considerat delict disciplinar, care poate fi sancţionat şi cu excluderea din Asociaţie.
Articolul 19. Resursele de venit ale Asociaţiei
19.1. Membrii Asociaţiei sunt obligaţi să achite cotizaţie Asociaţiei, valoarea şi modul de achitare fiind stabilite de către Adunarea Generală.
19.2. Funcţionarea Asociaţiei poate fi ajutată şi de alte contribuţii interne sau externe. Despre utilizarea acestora va hotărî Preşedintele.
19.3. Asociaţia va dispune şi de venituri proprii, provenite din activităţile legate de sarcinile de fond (de ex. valorificarea vanatului, organizarea vanatorii etc.).
Articolul 20. Regulile administrării.
Asupra administrării averii asociaţiei sunt competente normele de drept şi regulile financiare în vigoare. Modul de folosire al averii trebuie făcut public.
PRIMELE ORGANE DE CONDUCERE
Până la prima adunare generală extraordinară a asociaţiei, conducerea asociaţiei va fi formată din următoarele persoane, alese de Adunarea Generală Constituantă din data de__________:
Preşedinte: _____________________
Vicepreşedinte: _______________________
Secretar: _______________________
Articolul 21. Regula eligibilităţii
Pe perioada unui mandat, membrii Asociaţiei nu pot îndeplini decât o singură funcţie eligibilă.
Articolul 22. Apolitică.
Asociaţia este apolitică, nu aparţine de nici un fel de partid şi nu susţine nici un fel de organizaţie politică.
Articolul 23. Dizolvarea şi lichidarea Asociaţiei. Asociaţia se dizolvă:
b)	prin hotărârea instanţei competente;
c)	prin hotărârea Adunării Generale.
23.1. Asociaţia se dizolvă de drept prin:
a)	împlinirea duratei pentru care a fost constituită;
b)	realizarea sau, după caz, imposibilitatea realizării scopului pentru care a fost constituită, dacă în termen de 3 luni de la constatarea unor astfel de fapte nu se produce schimbarea acestui scop;
c)	imposibilitatea constituirii Adunării Generale sau a constituirii Consiliului director in conformitate cu statutul Asociaţia, daca aceasta situaţie durează mai mult de un an de la data la care, potrivit statutului, Adunarea Generală sau, după caz, Consiliul director trebuia constituită;
d)	reducerea numărului de asociaţi sub limita fixata de lege, daca acesta nu a fost complinit timp de 3 luni.
23.2. Constatarea dizolvării se realizează prin hotărârea judecătoriei în a cărei circumscripţie se află sediul Asociaţiei, la cererea oricărei persoane interesate. Asociaţia se dizolvă, prin hotărâre judecătorească, la cererea oricărei persoane interesate:
a)	când scopul sau activitatea Asociaţia a devenit ilicita sau contrara ordinii publice;
b)	când realizarea scopului este urmărita prin mijloace ilicite sau contrare ordinii publice;
c)	când Asociaţia urmăreîte un alt scop decât cel pentru care s-a constituit;
d)	când Asociaţia a devenit insolvabilă;
e)	alte cazuri prevăzute de lege.
23.3. Asociaţia se poate dizolva si prin hotărârea Adunării Generale, urmând ca in termen de 15 zile de la data şedinţei de dizolvare, procesul-verbal, in forma autentica, sa fie depus la judecătoria în a cărei circumscripţie teritoriala iţi are sediul, pentru a fi înscris in Registrul asociaţiilor si fundaţiilor.
23.4. In cazul dizolvării Asociaţiei, bunurile ramase in urma lichidării nu se pot transmite către persoane fizice. Patrimoniul net al Asociaţiei va fi îndreptat spre realizarea unor activităţi similare celor promovate de Asociaţie. Asociaţia încetează a avea fiinţa la data radierii ei din Registrul asociaţiilor si fundaţiilor.
Articolul 24. Prevederile prezentului statut se completează cu dispoziţiile legale in vigoare şi a fost adoptat cu unanimitate de voturi azi __________________ in cadrul şedinţei Adunării Generale de constituire a Asociaţiei la care au participat subscrişii şi a fost însuşit în întregime şi semnat personal de fiecare în parte.
Articolul 25. Mandat
Asociaţia îl mandatează pe domnul __________________________________ preşedintele ales al acesteia, pentru a reprezenta Asociaţia în faţa oricăror instituţii sau persoane, publice sau private, în scopul autentificării actului constitutiv şi a statutului Asociaţiei şi în vederea obţinerii de către Asociaţie a personalităţii juridice prin înscrierea sa în Registrul asociaţiilor şi fundaţiilor.
Prezentul statut conţine XX pagini şi a fost redactat in 5 (cinci) exemplare originale care se vor autentifica. (cu aceleasi mentiuni ca la actul constitutiv
de sorin flutur pe 14 Aug 2007, 22:17 BETON!...copiati si dati mai departe ...eu incerc sa fac un dosar cu tot ce trebuie, pe care sa-l multiplic si sa-l dau la fiecare grupa...Puscasule...iti facem o statuie...cand vii prin Arad sa ne vizitezi ca organizam o depunere de coroane pentru personalitati in viata....vorba aia...nu toata ziua ai consultatii gratis de la un notar ....cine o facut cantarea aia..."cu notaruuuu-s maniiiiooos....ca-mi face cartea pe dooos..." sorin flutur	Veteran
de puscasumarin pe 15 Aug 2007, 07:28 Cine a zis de consultatii gratuite?! Si aveti grija, la "depunerea coroanelor", ca nu accept decat coroane vechi (austro-ungare- OESTERREICHISCHE-UNGARISCHE BANK).
de sorin flutur pe 15 Aug 2007, 14:33 tu ma faci sa merg ginere la tigani...a zis unu ca da o galeata de cocosei pe un ginere militzian sorin flutur	Veteran
35 mesaje	• Pagina 1 din 2 • 1, 2	Înapoi la Etica si legi nescrise

References: Articolul 1
 Articolul 2

Articolul 3

Articolul 4
 Articolul 3

Articolul 5

Articolul 6

Articolul 7

Articolul 8

Articolul 9

Articolul 10

Articolul 11

Articolul 12
 Articolul 11

Articolul 13

Articolul 14

Articolul 15

Articolul 16

Articolul 17

Articolul 18

Articolul 19

Articolul 20

Articolul 21

Articolul 22

Articolul 23

Articolul 24

Articolul 25